Vakokrt pieskový

Vakokrt pieskovýLUPTÁK, P. Slovenské mená cicavcov sveta. 2003. S. 11 (iné názvy: krtovec pieskový,krtovec. In: Slovník súčasného slovenského jazykaSvet živočíšnej ríše. 1984. S. 511 krtovec slepý;krtovec. in Slovník slovenského jazyka (Peciar) lat. Notoryctes typhlops) je druh z čeľade vakokrtovité. Ľahko ho spoznať podľa tvaru tela podobného krtkovi, podľa zlatožltej farby a chýbajúcich očí. V tom sa nápadne podobá juhoafrickému zlatokrtkovi.

 Výskyt 
Púštne a stepné oblasti centrálnej a západnej Austrálie, dáva prednosť pieskovým oblastiam.

 Opis 
Dĺžka vakokrta pieskového je 12 až 18 cm. Jeho hmotnosť je 40 až 70 g. Dĺžka chvosta: 22,5 cm.

Farba srsti sa v závislosti od miesta líši od krémovo bielej po červenohnedú, pravdepodobne preto, že srsť preberá farby z pôdy, v ktorej sa zvieratá nachádzajú. Nemajú oči a ani zrakový nerv, pod povrchom kože majú iba drobné čierne zakrpatené púčiky. Samice aj samce majú vak, ktorý smeruje dozadu aby sa predišlo jeho znečisteniu. Vak samíc obsahuje dve bradavky. Dôsledkom konvergentnej evolúcie sa vakokrt nápadne podobá na juhoafrického zlatokrta.

 Správanie 
O správaní vakokrta pieskového nie je toho veľa známe, je to však prevažne hrabavý tvor. Nory často ležia 20 až 100 cm pod zemou. Nad zemou sa pohybuje len pomaly.

 Potrava 
Sú to hmyzožravce. Živia sa hmyzom a larvami.

 Rozmnožovanie 
O ich rozmnožovaní sa vie len veľmi málo. Na základe niekoľkých gravidných jedincov sa predpokladá, že sa môžno rozmnožujú v novembri. Počet mláďat v jednom vrhu taktiež nie je známy, našli sa však samice s jedným alebo dvoma mláďatami.

 Referencie 

 Iné projekty 

 Zdroje 


 Notoryctes typhlops na Animal Diversity Web

Kategória:Vakokrtovité
Kategória:Najmenej ohrozené druhy